ایران کې د کرنسۍ د قیمت په غورځیدو احتجاجونه شوې
د ایراني صدر سیاسي مخالفین وائي د ریال د قیمت په غورځیدو کې د صدر د اقتصادي تگ لارو هم لاس شته دی. د ایران فارس خبري اداري وئیلي د ایران د پارلیمان سپیکر علي لارجاني وئیلي د هیواد د اقتصادي مسلو ٨٠ فیصده برخه د حکومت بد انتظامۍ سره تړلې ده
د ایران سرښار تهران کې د هیواد د سیکې یا کرنسۍ د قیمت په غورځیدو احتجاجونه شوې دي او احتجاج کونکې د تهران په مرکز کې د پولیسو سره جنگیدلې دي. پولیس د مظاهره چیانو د منتشر کولو د پاره د اوښکو گیس ورولی دی. په داسې مهال چې د ایران سیکه د ډالر په مقابله کې تاریخي کچې ته ټیټه شوې ده، د ایران صدر محمود احمدي نژاد هیواد کې دننه په خپلو پالیسو مخ په زیاتیدو ټکونه رد کړې دی. د نهې په ورځ په غیر سرکاري منډائي کې د یو ډالر په مقابله کې د یو ایراني ریال قیمت ٣٩٠٠٠ وو چې ورستو ریال څه لږ ووختو. تیره هفته د یو ډالر قیمت ٢۴٠٠٠ ریال وو. د امریکا او یورپې اتحاد یا یورپیئن یونین د طرفه په ایران د بندیزونو سختیدو په ترڅ کې د ایراني ریال قیمت غورځیدلی دی. غربي نړۍ د ایران نه غوښتنه کوي چې خپل د یورینیئم جوړولو عمل دې ووتړي. امریکا او نور غربي قوتونه وائي د ایران د ایټمي پروگرام او یورینیئم جوړولو هدف ایټمي وسلې تیارول دي خو ایران وائي د ایټمي پروگرام مقصد یي امن ناکه او د توانائي د پیداوار د پاره دی. د ایراني صدر سیاسي مخالفین وائي د ریال د قیمت په غورځیدو کې د صدر د اقتصادي تگ لارو هم لاس شته دی. د ایران فارس خبري اداري وئیلي د ایران د پارلیمان سپیکر علي لارجاني وئیلي د هیواد د اقتصادي مسلو ٨٠ فیصده برخه د حکومت بد انتظامۍ سره تړلې ده. خو د نهې په ورځ یو خبري کانفرنس ته وینا کې صدر محمود احمدي نژاد وویل د ریال قیمت په غورځیدو کې د حکومت د تگ لارو څه لاس نشته. ددې په ځائې هغه وویل په کړکیچ کې د ایران د دښمنانو د طرفه د نفسیاتي فشار لاس دی. هغه زیاته کړه حکومت سره د هیواد ضرورت پوره کولو د پاره زر مبادله موجود ده. خو د ریال د کمزورې کیدو په نتیجه کې ایراني کمپنۍ د بهر نه وارداتو کې د مشکلاتو سره مخامخ دي. زیاتره ایرانیان خپلې پیسې د محفوظ ساتلو د پاره خارجه کرنسیو ته اړوي.